kardosdrur/scandi-wiki huggingface dataset:
Sanya Richards-Ross

Sanya Richards-Ross () er ein USA-amerikansk friidrettsutøvar, fødd i Kingston i Jamaica, som internasjonalt tevlar i 400-metersløp. Ho vann fem VM-gull og fire OL-gull på 400 meter og 4 x 400 m stafett i tida 2003-12. Richards-Ross vart verdsmeister på 400 m i 2009, og olympisk meister på same distansen under Sommar-OL 2012 i London. Hennar personlege rekord på 400 m, 48,70 sekundar, oppnådd i Aten 16. september 2006, er også landsrekord for USA.

Kjelder
Denne artikkelen bygger på «Sany-Richards-Ross» frå ,  den 15. august 2015.  
 

Sprintarar frå USA
Verdsmeistrar i friidrett for USA
Olympiske meistrar for USA
Olympiske bronsemedaljevinnarar for USA
Medaljevinnarar under sommar-OL 2004
USA-amerikanske deltakarar under sommar-OL 2004
Friidrettsutøvarar under sommar-OL 2004
Medaljevinnarar under sommar-OL 2008
USA-amerikanske deltakarar under sommar-OL 2008
Friidrettsutøvarar under sommar-OL 2008
Medaljevinnarar under sommar-OL 2012
USA-amerikanske deltakarar under sommar-OL 2012
Friidrettsutøvarar under sommar-OL 2012
Sally Pearson

Sally Pearson, til 2010 Sally McLellan, () er ein australsk friidrettstutøvar frå Sydney som spesialiserte seg på korthekken. Ho vart verdsmeister på 100 meter hekk i 2011 og olympisk meister i same øvinga i 2012. Dessutan vann ho OL-sølv i 2008 og VM-sølv i 2013.

Medaljar og plasseringar i internasjonale meisterskap
VM i 2003 i Paris: Utslått i forsøka på 4 x 100 m
VM 2007 i Osaka: Utslått i semifinalane på 100 m hekk
OL 2008 i Beijing: Sølvmedalje på 100 m hekk - 12,64, bakom Dawn Harper (12,54)
VM 2009 i Berlin: Nr 5 på 100 m hekk - 12,70
VM 2011 i Daegu: Gullmedalje på 100 m hekk - 12,28, framom Danielle Carruthers (12,47)
OL 2012 i London: Gullmedalje på 100 m hekk - 12,35, framom Dawn Harper (12,37)
VM 2013 i Moskva: Sølvmedalje på 100 m hekk - 12,50, bakom Brianna Rollins (12,44)

Kjelder
Denne artikkelen bygger på «Sally Pearson» frå ,  den 15. august 2015.  
 

Australske hekkeløparar
Verdsmeistrar i friidrett for Australia
Olympiske meistrar for Australia
Olympiske sølvmedaljevinnarar for Australia
Medaljevinnarar under sommar-OL 2008
Australske deltakarar under sommar-OL 2008
Friidrettsutøvarar under sommar-OL 2008
Medaljevinnarar under sommar-OL 2012
Australske deltakarar under sommar-OL 2012
Friidrettsutøvarar under sommar-OL 2012
Diskografien til Eagles

Eagles er eit USA-amerikansk rockeband, som sidan debuten i 1972 har gjeve ut sju studioalbum, to konsertalbum, åtte samlealbum, i tillegg til to videoalbum og 29 singlar. Av desse singlane har fem av dei toppa Billboard Hot 100 i USA. Eagles har i alt 17 singlar som har nådd topp 40 på singellista i USA, i tillegg til fleire hittar på Adult Contemporary-lista.

Det bestseljande studioalbumet deira er Hotel California frå 1976, som har seld til 16× platinaplater hos Recording Industry Association of America. Tittelsporet på dette albumet vart den fjerde førsteplassen deira i USA og selde òg til platinaplate.

The Eagles har gjeve ut det mestseljande albumet på 1900-talet i USA. Samlealbumet Their Greatest Hits (1971–1975) selde meir enn 26 millionar eksemplar frå det kom ut og ut 1999.

I 2007 gav Eagles ut det første heile albumet med nye songar på nesten 30 år, med Long Road Out of Eden. Albumet debuterte på toppen av albumlistene i mange land, inkludert i Noreg og Storbritannia. ALbumet hadde fem singlar som alle nådde topp 40 på adult contemporary-lista, og selde til 7x platinaplater i USA.

Studioalbum

Konsertalbum

Samlealbum

Videoar

Singlar
Singlar

Andre songar

Kjelder

Denne artikkelen bygger på «Eagles discography» frå ,  den 15. august 2015.  
 

Eagles
Diskografi
Jennifer Suhr

Jennifer Suhr (), til 2010 Jennifer Stuczynski, er ein USA-amerikansk friidrettsutøvar frå Fredonia i delstaten New York, som vart olympisk meister i stavhopp i 2012 og vann OL-sølv i 2008 og VM-sølv i 2013 i same øvinga. Ho er nasjonal rekordhaldar i stavhopp med 4,92 m (2008), og sette den 2. mars 2013 innandørs verdsrekord med 5,02 meter.

Kjelder
Denne artikkelen bygger på «Jenn Suhr» frå ,  den 15. august 2015.  
 

Stavhopparar frå USA
Olympiske meistrar for USA
Olympiske sølvmedaljevinnarar for USA
Medaljevinnarar under sommar-OL 2008
USA-amerikanske deltakarar under sommar-OL 2008
Friidrettsutøvarar under sommar-OL 2008
Medaljevinnarar under sommar-OL 2012
USA-amerikanske deltakarar under sommar-OL 2012
Friidrettsutøvarar under sommar-OL 2012
USA-amerikanske deltakarar under sommar-OL 2016
Friidrettsutøvarar under sommar-OL 2016
Jessica Ennis-Hill

Jessica Ennis () er ein britisk tidlegare friidrettsutøvar frå Sheffield som internasjonalt tevla i mangekamp. Ho vart verdsmeister 2009 og 2015, europameister 2010 og olympisk meister 2012 i sjukamp. I den sistnemnde tevlinga, som fann stad på olympiastadion i London, sette ho britisk rekord med 6 955 poeng.

Medaljar og plasseringar i internasjonale meisterskap
EM 2006 i Göteborg: Nr 8 - 6 287 poeng
VM 2007 i Osaka: Nr 4 - 6 469 poeng
VM 2009 i Berlin: Gullmedalje - 6 731 poeng, framom Jennifer Oeser (6 493 p)
EM 2010 i Barcelona: Gullmedalje - 6 823 poeng, framom Natalja Dobrynska (6 778 p)
VM 2011 i Daegu: Sølvmedalje - 6 751 poeng, bakom Tatjana Tsjernova (6 880 p)
OL 2012 i London: Gullmedalje - 6 956 poeng, framom Lilli Schwarzkopf (6 649 p)
VM 2015 i Beijing: Gullmedalje - 6 669 poeng, framom Brianne Theisen-Eaton (6 554 p)
OL 2016 i Rio: Sølvmedalje - 6 775 poeng, bakom Nafissatou Thiam (6 810 p)

Kjelder

Denne artikkelen bygger på «Jessica Ennis» frå ,  den 15. august 2015.  

Britiske mangekjemparar
Verdsmeistrar i friidrett for Storbritannia
Europameistrar i friidrett for Storbritannia
Olympiske meistrar for Storbritannia
Olympiske sølvmedaljevinnarar for Storbritannia
Medaljevinnarar under sommar-OL 2012
Britiske deltakarar under sommar-OL 2012
Friidrettsutøvarar under sommar-OL 2012
Medaljevinnarar under sommar-OL 2016
Britiske deltakarar under sommar-OL 2016
Friidrettsutøvarar under sommar-OL 2016
Folk frå Sheffield
Steven Hooker

Steven Leslie Hooker () er ein australsk tidlegare stavhoppar frå Melbourne. Han vart olympisk meister i øvinga i 2008 i Beijing og året etter verdsmeister i Berlin. Hooker sette sin personlege rekord på 6 meter jamnt i Perth 27. januar 2008, innandørs tok han seg over 6,06 m i Boston i Massachusetts 7. februar 2009.

Medaljar og plasseringar i internasjonale meisterskap
OL 2004 i Aten: Utslått i kvalifiseringa (5,30 m =nr 28)
VM i 2005 i Helsinki: Utslått i kvalifiseringa (5,45 m =nr 16) 
VM 2007 i Osaka: Nr 9 - 5,76 m
OL 2008 i Beijing: Gullmedalje - 5,96 m, framom Jevgenij Lukjanenko (5,85 m)
VM 2009 i Berlin: Gullmedalje - 5,90 m, framom Romain Mesnil (5,85 m)
VM 2011 i Daegu: Utslått i kvalifiseringa (0)
OL 2012 i London: Nr 13 - (5,50 m i kvalifiseringa)

Kjelder
Denne artikkelen bygger på «Steve Hooker» frå ,  den 15. august 2015.  
 

Australske stavhopparar
Olympiske meistrar for Australia
Australske deltakarar under sommar-OL 2004
Friidrettsutøvarar under sommar-OL 2004
Medaljevinnarar under sommar-OL 2008
Australske deltakarar under sommar-OL 2008
Friidrettsutøvarar under sommar-OL 2008
Australske deltakarar under sommar-OL 2012
Friidrettsutøvarar under sommar-OL 2012
Folk frå Melbourne
Kfar Monash

Kfar Monash (hebraisk skrift כְּפַר מוֹנַשׁ, tyder Monashlandsbyen) er ein moshav sentralt i Israel. Han ligg nord på Sharonsletta, dekkjer 2 700 mål og høyrer til Heferdalen regionale kommune. I 2006 hadde han eit folketal på 785.

Moshaven vart grunnlagd i 1946 av jødiske, tidlegare australske tenestemenn, og vart kalla opp etter den jødiske australske generalen sir John Monash.

Kjelder

Denne artikkelen bygger på «Kfar Monash» frå ,  den 15. august 2015. 
 oppgav desse kjeldene:

Arkeologiske stader i Israel
Australsk diaspora i Israel
Moshavar
Busetnader grunnlagde i 1946
1946 i Palestina
Busetnader i Det sentrale distriktet i Israel
Carmelita Jeter

Carmelita Jeter () er ein USA-amerikansk friidrettsutøvar frå Los Angeles i delstaten California som tevlar i sprintdistansane 100 meter og 200 meter. Ho vart verdsmeister på 100 m under VM i friidrett 2011 og har elles vunne to VM-gull på 4 x 100 m stafett, samt OL-gull i same øvinga i 2012. Jeter har i tida 2007-13 sikra seg sju individuelle medaljar på 100 m og 200 m; VM-gull, VM-sølv, OL-sølv, tre VM-bronsar og ein OL-bronse. Hennar personlege rekordar er 10,64 sekundar (2009) på 100 m og 22,11 sekundar (2012) på 200 m.

Kjelder
Denne artikkelen bygger på «Carmelita Jeter» frå ,  den 16. august 2015.  
 

Sprintarar frå USA
Verdsmeistrar i friidrett
Olympiske meistrar for USA
Olympiske sølvmedaljevinnarar for USA
Olympiske bronsemedaljevinnarar for USA
Medaljevinnarar under sommar-OL 2012
USA-amerikanske deltakarar under sommar-OL 2012
Friidrettsutøvarar under sommar-OL 2012
Folk frå Los Angeles
Vivian Cheruiyot

Vivian Jepkemoi Cheruiyot () er ein kenyansk friidrettsutøver som tevlar på langdistansane 5 000 m og 10 000 m. I tida 2007-12 vann ho tre VM-gull, to OL-medaljar og ein VM-sølv.

Aktiv
Cheruiyot deltok i VM i friidrett 2007 i Osaka, der ho vann sølvmedaljen på 5 000 m, like bakom vinnaren Meseret Defar frå Etiopia. Under IAAF-finalane same året vann 5 000-meteren og vart nummer to på 3 000 m. Året etter kom ho på femteplass på 5 000 meter då Sommar-OL 2008 vart arrangert i Beijing.

Ved VM i friidrett 2009 i Berlin vart Cheruiyot verdsmeister på 5 000 meter, ein prestasjon ho gjentok i den neste verdsmeisterskapen, VM i friidrett 2011 i Daegu, der ho også vann milløpet. Sommaren 2011 gjorde ho sitt livs raskaste 5 000-meter då ho på Stockholms stadion vart klokka inn på 14,20,8, ny kenyansk rekord. Under Sommar-OL 2012 i London tok ho bronsemedaljen på 10 000 meter, med ny personleg rekord på 30.30,4.

Kjelder
Denne artikkelen bygger på «Vivian Cheruiyot» frå ,  den 16. august 2015.  
 

Kenyanske langdistanseløparar
Kenyanske mellomdistanseløparar
Verdsmeistrar i friidrett for Kenya
Afrikameistrar i friidrett
Olympiske meistrar for Kenya
Olympiske sølvmedaljevinnarar for Kenya
Olympiske bronsemedaljevinnarar for Kenya
Kenyanske deltakarar under sommar-OL 2000
Friidrettsutøvarar under sommar-OL 2000
Kenyanske deltakarar under sommar-OL 2008
Friidrettsutøvarar under sommar-OL 2008
Medaljevinnarar under sommar-OL 2012
Kenyanske deltakarar under sommar-OL 2012
Friidrettsutøvarar under sommar-OL 2012
Medaljevinnarar under sommar-OL 2016
Kenyanske deltakarar under sommar-OL 2016
Friidrettsutøvarar under sommar-OL 2016
Olga Rypakova

Olga Sergejevna Rypakova, fødd Aleksejeva, () er ein kasakhstansk friidrettsutøvar frå Ust-Kamenogorsk som tevlar i tresteg, lengdehopp og mangekamp. Ho vart olympisk meister i tresteghopp under Sommar-OL 2012 i London, året i førevegen tok ho VM-sølv i same øvinga.

Hennar personbeste i lengdehopp er 6,85 m (2007), i tresteg 15,25 m (2010) og i sjukamp 6 113 poeng (2006).

Kjelder
Denne artikkelen bygger på «Olga Sergejewna Rypakowa» frå ,  den 16. august 2015.  
 
 

Kasakhstanske friidrettsutøvarar
Lengdehopparar
Tresteghopparar
Mangekjemparar
Olympiske meistrar for Kasakhstan
Olympiske sølvmedaljevinnarar for Kasakhstan
Olympiske bronsemedaljevinnarar for Kasakhstan
Medaljevinnarar under sommar-OL 2008
Kasakhstanske deltakarar under sommar-OL 2008
Friidrettsutøvarar under sommar-OL 2008
Medaljevinnarar under sommar-OL 2012
Kasakhstanske deltakarar under sommar-OL 2012
Friidrettsutøvarar under sommar-OL 2012
Medaljevinnarar under sommar-OL 2016
Kasakhstanske deltakarar under sommar-OL 2016
Friidrettsutøvarar under sommar-OL 2016
Kasakhstanske deltakarar under sommar-OL 2020
Friidrettsutøvarar under sommar-OL 2020
Lashinda Demus

Lashinda Demus () er ein USA-amerikansk friidrettsutøvar frå Inglewood i delstaten California. Ho vart verdsmeister i 400 meter hekk i 2011 og vann VM-gull i 4 x 400 meter stafett i 2009. I tillegg har ho vunne to VM-sølv, eitt OL-sølv og ei OL-bronse på langhekken i tida 2005-13.

Aktiv
Demus deltok i OL 2004 i Aten, der ho vart slått ut i semifinalane på 400 meter hekk. Året etter tok ho sølvmedaljen i same øvinga under VM i friidrett 2005 i Helsinki, einast verdsrekordhaldaren Julija Petsjonkina sprang fortare.

Under friidretts-VM 2009 i Berlin vann Demus eit nytt VM-sølv på langhekken, og ho sprang tredjeetappen for USA sitt vinnarlag i 4 x 400 m stafett; dei andre på laget var Debbie Dunn, Allyson Felix og Sanya Richards. 

Ved VM i friidrett 2011 vann Demus gullmedaljen på 400 meter hekk då ho sette USA-rekord med 52,47 sekundar og viste tittelhaldaren i øvinga, Melaine Walker frå Jamaica, til sølvplassen. Året etter var Demus involvert i eit durabeleg oppgjer om OL-gullet på 400 meter hekk i London, der ho måtte gje tapt for russiske Natalja Antjukh med ein margin på sju hundredels sekund. Demus fekk så bronsemedaljen på langhekken då VM i friidrett 2013 fann stad i Moskva.

Kjelder
Denne artikkelen bygger på «Lashinda Demus» frå ,  den 16. august 2015.  
 
 

Hekkeløparar frå USA
Sprintarar frå USA
Verdsmeistrar i friidrett
Olympiske sølvmedaljevinnarar for USA
USA-amerikanske deltakarar under sommar-OL 2004
Friidrettsutøvarar under sommar-OL 2004
Medaljevinnarar under sommar-OL 2012
USA-amerikanske deltakarar under sommar-OL 2012
Friidrettsutøvarar under sommar-OL 2012
Jason Richardson

Jason Alexander Richardson () er ein USA-amerikansk friidrettsutøvar frå Cedar Hill i delstaten Texas som har spesialisert seg i 110 meter hekk. Han vann gullmedaljen i øvinga under VM i friidrett 2011 i Daegu og tok sølvmedaljen i same då Sommar-OL 2012 fann stad i London. Richardson sette sin personlege rekord på 12,98 sekundar då han vart nummer to i det nasjonale OL-uttaket i juni 2012.

Medaljar og plasseringar i internasjonale meisterskap
VM 2011 i Daegu: Gullmedalje - 13,16, framom Liu Xiang (13,27) 
OL 2012 i London: Sølvmedalje - 13,04, bakom Aries Merritt (12,92)
VM 2013 i Moskva: Nr 4 - 13,27, bakom Sergej Sjubenkov (13,24)

Kjelder
Denne artikkelen bygger på «Jason Richardson (hurdler)» frå ,  den 16. august 2015.  
 

Hekkeløparar frå USA
Verdsmeistrar i friidrett for USA
Olympiske sølvmedaljevinnarar for USA
Medaljevinnarar under sommar-OL 2012
USA-amerikanske deltakarar under sommar-OL 2012
Friidrettsutøvarar under sommar-OL 2012
Trey Hardee

James Edward Hardee, kjend som Trey Hardee, () er ein USA-amerikansk friidrettsutøvar frå Birmingham i delstaten Alabama. Han vart verdsmeister i tikamp under VM i friidrett 2009 i Berlin, og forsvarte VM-tittelen i Daegu to år seinare. Under dei olympiske sommarleikane 2012 i London vann han sølvmedaljen i tikamptevlinga, einast landsmannen Ashton Eaton sanka fleire poeng. Hardee sin personlege rekord på 8 790 poeng er frå Berlin-VM i 2009.

Kjelder
Denne artikkelen bygger på «Trey Hardee» frå ,  den 16. august 2015.  
 

Mangekjemparar frå USA
Verdsmeistrar i friidrett for USA
Olympiske sølvmedaljevinnarar for USA
USA-amerikanske deltakarar under sommar-OL 2008
Friidrettsutøvarar under sommar-OL 2008
Medaljevinnarar under sommar-OL 2012
USA-amerikanske deltakarar under sommar-OL 2012
Friidrettsutøvarar under sommar-OL 2012
Paweł Wojciechowski

Paweł Wojciechowski (fødd 6. juni 1989) er ein polsk friidrettsutøvar frå Bydgoszcz som tevlar i stavhopp. Han vart verdsmeister i øvinga i 2011 og tok sølvmedaljen i friidretts-EM 2014.

Aktiv
Wojciechowski hadde stor framgang gjennom 2011-sesongen. Innandørs svinga han seg over 5,86 m i belgiske Gent, og om sommaren vann han stavhopp i den europeiske ungdomsmeisterskapen i Ostrava med ny personleg rekord (utandørs) på 5,70 m. Den 15. august sette han polsk rekord då han i Szczecin tok seg over 5,91 m. To veker seinare overraska han stort og vann gullmedaljen då VM-finalen i stavhopp fann stad i Daegu, berre to dagar etter at han ikkje klarte kvalifiseringsgrensa 5,65 m, men likevel fekk finaleplass.

I Sommar-OL 2012 rauk Wojciechowski ut or stavtevlinga då han ikkje makta kvalifiseringskravet. Han deltok ikkje i Moskva-VM 2013, men lukkast vinne EM-sølv på moderate 5,70 m under EM i friidrett 2014 i Zürich.

Kjelder
Denne artikkelen bygger på «Paweł Wojciechowski (athlete)» frå ,  den 17. august 2015.  
 

Polske stavhopparar
Verdsmeistrar i friidrett for Polen
Polske deltakarar under sommar-OL 2012
Friidrettsutøvarar under sommar-OL 2012
Polske deltakarar under sommar-OL 2016
Friidrettsutøvarar under sommar-OL 2016
Polske deltakarar under sommar-OL 2020
Friidrettsutøvarar under sommar-OL 2020
Amantle Montsho

Amantle Montsho () er ein friidrettutøvar frå Botswana som tevlar internasjonalt i 400-meterløp. Ho vann VM-gull på 400 meter med ny personleg rekord på 49,56 sekundar i Daegu i 2011. Det var den aller fyrste VM-medaljen vunnen av ein utøvar frå Botswana. To år seinare tok ho sølvmedaljen i same øvinga under VM i friidrett 2013 i Moskva, slått på målstreken av britiske Christine Ohuruogu, begge fekk tida 49,41. Tidlegare i 2013 hadde Montsho forbetra sin personbeste til 49,33 sekundar under eit stemne i Monaco.

Doping
Montsho testa postivt på metylheksanamin, eit stoff på dopinglista, under Samveldeleikane 2014 i Glasgow. Ho vart deretter utestengd frå idrett i to år.

Kjelder
Denne artikkelen bygger på «Amantle Montsho» frå ,  den 17. august 2015.  
 

Botswanske friidrettsutøvarar
Sprintarar
Botswanske deltakarar under sommar-OL 2004
Friidrettsutøvarar under sommar-OL 2004
Botswanske deltakarar under sommar-OL 2008
Friidrettsutøvarar under sommar-OL 2008
Botswanske deltakarar under sommar-OL 2012
Friidrettsutøvarar under sommar-OL 2012
Botswanske deltakarar under sommar-OL 2020
Friidrettsutøvarar under sommar-OL 2020
Dopingsaker i friidrett
Tatjana Tsjernova

Tatjana Sergejevna Tsjernova () er ein russisk friidrettsutøvar frå Krasnodar som tevlar i mangekamp. Ho vart verdsmeister i sjukamp i 2011, og har vunne bronsemedaljen både under OL 2008 og 2012.

Tsjernova vann sjukamp både under verdsmeisterskapen for ungdom i 2005 og for juniorar i 2006. Ho fekk sitt gjennombrot då ho vann Hypo-stemnet i austerrikske Götzis sommaren 2008 på ny personleg rekord, 6 618 poeng. Seinare same sommaren vart ho nummer tre i sjukamp under Sommar-OL 2008 i Beijing, ein bronsemedalje ho fyrst fekk hand om etter at Ljudmyla Blonska vart diskvalifisert frå andreplassen i tevlinga.

Tsjernova sine plaseringar i sjukamp under friidretts-VM 2009, innandørs-VM 2010 og EM i friidrett 2010, vart annullert då urinprøvene frå 2009-VM vart testa på nytt i 2014. Derimot fekk ho behalde gullmedaljen ho vann under VM i friidrett 2011 i Daegu, der ho gjorde sitt livs sterkaste tevling og enda på 6 880 poeng. Under sommarleikane 2012 i London tok ho si andre OL-bronse i sjukamp.

Doping
Rekna frå juli 2013 var Tsjernova utestengd i to år frå friidrett, basert på retestar av urinprøvene frå VM 2009 i Berlin. Dessutan vart alle resultat frå 2009-VM og to år framover annullert av Det internasjonale friidrettsforbundet (IAAF).

Kjelder
Denne artikkelen bygger på «Tatyana Chernova» frå ,  den 17. august 2015.  
 

Russiske mangekjemparar
Russiske deltakarar under sommar-OL 2008
Friidrettsutøvarar under sommar-OL 2008
Russiske deltakarar under sommar-OL 2012
Friidrettsutøvarar under sommar-OL 2012
Dopingsaker i friidrett
Li Yanfeng

Li Yanfeng () er ein kinesisk diskoskastar frå Heilongjiang-provinsen. I 2011 vart ho verdsmeister i øvinga, som den aller fyrste frå Kina. Året etter fekk ho sølvmedaljen i diskoskasting under Sommar-OL 2012 i London, etter at den opphavlege sølvvinaren var diskvalifisert.

Li sette sin personlege rekord på 67,98 meter i juni 2011 i tyske Schönebeck. Seinare i sesongen oppnådde ho 66,52 m under VM i friidrett 2011 i Daegu i Sør-Korea, nok til å vinne gullmedaljen framom tyske Nadine Müller (65,97 m).

Kjelder
Denne artikkelen bygger på «Li Yanfeng» frå ,  den 17. august 2015.  
 

Kinesiske diskoskastarar
Olympiske sølvmedaljevinnarar for Kina
Kinesiske deltakarar under sommar-OL 2004
Friidrettsutøvarar under sommar-OL 2004
Kinesiske deltakarar under sommar-OL 2008
Friidrettsutøvarar under sommar-OL 2008
Medaljevinnarar under sommar-OL 2012
Kinesiske deltakarar under sommar-OL 2012
Friidrettsutøvarar under sommar-OL 2012
Ibrahim Jeilan

Ibrahim Jeilan Gashu () er ein etiopisk langdistanseløpar som tevlar på 5 000 meter, 10 000 meter og i terrengløp. Han vart verdsmeister på 10 000 m under VM i friidrett 2011, og tok sølv på same distansen i den etterfylgjande verdsmeisterskapen 2013.

Jeilan sette sine personlege rekordar i 2006, då han var 17 år gammal. I juni månad fekk han notert 13.09,3 på halvmila i spanske Huelva, to månader seinare sprang inn til 27.02,8 på mila i eit stemne i Brussel. Same sesongen vann han 10 000 meter i verdsmeisterskapen for juniorar.

I 2008 vart Jeilan juniorverdsmeister i terrengløp i Edinburgh, og han kom på andreplass på mila då afrikameisterskapen vart arrangert i Addis Abeba. Tre år etterpå sikra han seg gullmedaljen på 10 000 m under friidretts-VM i Daegu, og berre 15 dagar seinare vann han same distansen ved dei panafrikanske leikane i Maputo.

Jeilan deltok ikkje i Sommar-OL 2012. Han tok sølvmedaljen på 10 000 meter då VM i friidrett 2013 fann stad i Moskva, slått i spurten av Mo Farah frå Storbritannia.

Kjelder
Denne artikkelen bygger på «Ibrahim Jeilan» frå ,  den 17. august 2015.  
 

Etiopiske langdistanseløparar
Verdsmeistrar i friidrett for Etiopia
Jennifer Simpson

Jennifer Mae Simpson, fødd Barringer, () er ein USA-amerikansk mellomdistanse- og hinderløpar frå Webster City i delstaten Iowa. Ho vart verdsmeister på 1500 meter under VM i friidrett 2011 og tok sølvmedaljen på same distansen under VM i friidrett 2013.

Aktiv
Jennifer Barringer satsa på 3000 meter hinder fram til 2009. Ho deltok i denne øvinga både under Sommar-OL 2008 og friidretts-VM 2009, i den sistnemnde tevlinga vart ho nummer fem med personleg rekord på 9.12,5. Etter å ha gått skadd i 2010-sesongen valde ho å prioritere 1500 meter.

Under verdsmeisterskapen i Daegu i 2011 spurta Jennifer Simpson til siger på 1500 m. Året etter lukkast ho ikkje å kvalifisere seg til 1500-metersfinalen under sommar-OL i London. Derimot sprang ho inn til VM-sølv på 1500 m under VM i fridrett 2013 i Moskva. I 2014-sesongen forbetra ho den personlege rekorden på 1500 m til 3.57,2 då ho vart nummer to i Diamond League-stemnet i franske Saint-Denis.

Medaljar og plasseringar i internasjonale meisterskap
OL 2008 i Beijing: Nr 9 i 3000 m hinder - 9.22,2
VM 2009 i Berlin: Nr 5 i 3000 m hinder - 9.12,5
VM 2011 i Daegu: Gullmedalje på 1500 m - 4.05,4, framom Hannah England (4.05,6)
OL 2012 i London: Utslått i semifinalane på 1500 m (4.06,8 =nr 12)  
VM 2013 i Moskva: Sølvmedalje på 1500 m - 4.02,9, bakom Abeba Aregawi (4.02,6)

Kjelder
Denne artikkelen bygger på «Jennifer Simpson» frå ,  den 17. august 2015.  
 

Mellomdistanseløparar frå USA
Hinderløparar frå USA
Olympiske bronsemedaljevinnarar for USA
USA-amerikanske deltakarar under sommar-OL 2008
Friidrettsutøvarar under sommar-OL 2008
USA-amerikanske deltakarar under sommar-OL 2012
Friidrettsutøvarar under sommar-OL 2012
Medaljevinnarar under sommar-OL 2016
USA-amerikanske deltakarar under sommar-OL 2016
Friidrettsutøvarar under sommar-OL 2016